Natuurlik het die elektronika ook ŉ hupstoot gekry, en die Triumph het die hele spyskaart bestel. In Europa is daar twee modelle beskikbaar: die S en die RS. In Suid-Afrika gaan ons net die RS-model kry, en hierdie model het ŉ sensor wat leunhoeke in ag neem wanneer die sluitbeheer benodig word. Die vering is deur Öhlins en die Brembo-knypers sit op yslike skywe. Aan stopkrag het die Triumph geen tekort nie.
Ek is omgepraat. Vir iemand wat nie meer heeldag op die agterwiel wil deurbring nie, is die Speed Triple ŉ statige alternatief vir die straatvegters uit Italië en Japan.